open-index/open-wikipedia-markdown huggingface dataset:
Yn Veaynushag (co-hollys rollageagh)

She co-hollys rollageagh beg 'sy lieh-sfeyr niauoilagh yiass ee **yn Veaynushag** (ny **Phoenix** 'syn ennym Ladjynagh echey). V'eh er ny hoilshaghey da'n chied cheayrt er atlas niauoilagh lesh Johann Bayer 'syn obbyr *[[Uranometria]]* echey 'sy vlein 1603. Ren y ronseyder as y rollageyder Frangagh Nicolas Louis de Lacaille tayrn kaart jeh ny rollageyn by yilley as hug eh nyn Enmyssyn Bayer oc daue 'sy vlein 1756. T'eh co-hollys rollageagh sheeyney veih mysh  dys  er jee-chleayney, as veih  dys  er kiart-irree. Ta'n Veaynushag, cooidjagh lesh y Ghroose, y Pheacag, as Tucana enmyssit Ushagyn y Jiass.

Y rollage s'gilley, Alpha Phoenicis, t'eh enmysit Ankaa, fockle Arabish da meenaghey 'Beaynushag.' She foawr oranje-vuigh t'eh as ta 2.40 er mooadys baghtal. Y chied rollage s'gilley elley, Beta Phoenicis, she corys jeesoil ta jeant lesh daa oawr buigh ta 3.3 er co-vooadys baghtal. Ta jys joan ec Nu Phoenicis as ta jeih corys rollage 'sy cho-hollys rollageagh as planaidyn neughrianagh oc. Chammah's shen, ta ny çhaglymyn co-rollageyssyn El Gordo as Çhaglym y Veaynushag—ta soit 7.2 as 5.7 billoon dy hollys-vleeantyn er lheh foddey voin, coontit mastey ny reddyn smoo 'sy tuinney baghtal. She raadee daa rass dreigaghyn ta'n Veaynushag: ny Phoenicidyn ayns Mee ny Nollick as Phoenicidyn Yerrey Souree.

## Imraaghyn

## Kianglaghyn magh

* Y Veaynushag so-chriggaragh
Troorane y Jiass

She co-hollys rollageagh beg 'sy lieh-sfeyr niauoilagh yiass eh **Troorane y Jiass** (ny **Triangulum Australe** 'syn ennym Ladjynagh echey). Ta'n ennym echey shassoo jeeragh noi'n Troorane ta soit 'sy lieh-sfeyr as t'eh tayrnit magh ass cummey begnagh co-lhiatteeagh geyre ny tree rollage 'sy gilley ayn. V'eh er ny hoilshaghey da'n chied cheayrt er cruinnag niauoilagh myr Triangulus Antarcticus lesh Petrus Plancius 'sy vlein 1589, as ny s'anmey, as ny s'cruinn, fo'n ennym noa-emshiragh lesh Johann Bayer 'syn obbyr *[[Uranometria]]* veih'n vlein 1603. Hayrn y ronseyder as y rollageyder Frangagh Nicolas Louis de Lacaille kaart jeh as hug eh enmyssey Bayer da ny rollageyn s'gilley 'sy vlein.

She foawr gial oranje-vuigh jeh'n nah vooadys as y rollagey s'gilley 'sy cho-hollys rollageagh eh Alpha Trianguli Australis, y 42h rollage s'gilley 'sy speyr oie. Ta ny [rollageyn ard-straihagh bane [Beta Trianguli Australis|Beta as Gamma Trianguli Australis goaill jerrey rish crooaght y troorane. Ga dy vel y co-hollys rollageagh ny lhie er Raad Mooar Gorree as cummal ram rollageyn, cha nel monney reddyn dowin-speyrey shassoo magh. Ta troyn ard-ghooagh goaill stiagh y çhaglym foshlit NGC 6025 as y neeal planaidagh NGC 5979.

Ta'n Tayrneyder Mooar, çheshvean ym-hayrnagh Hur-haglym Laniakea, ta goaill stiagh Raad Mooar Gorree chammah, soit ayns Troorane y Jiass as co-hollys rollageagh faggyssagh y Reill.

## Imraaghyn

## Kianglaghyn magh

* ''The Deep Photographic Guide to the Constellations: Triangulum Australe''
Yn Furnish

She co-hollys rollageagh 'sy lieh-sfeyr niauoilagh yiass eh **yn Furnish** (ny **Fornax** 'syn ennym Ladjynagh echey). T'eh lieh-chruinnit lesh yn Awin niauoilagh. Va'n ennym Ladjynagh echey crooit lesh y rollageyder Frangagh Nicolas Louis de Lacaille 'sy vlein 1756. Ta'n Furnish coontit jiu mastey ny 88 co-hollys rollageagh.

Ta ny tree rollage s'gilley—Alpha, Beta, as Nu Fornacis—croo troorane rea ta jeeaghyn my yiass. Lesh mooadys baghtal er 3.91 echey, she Alpha Fornacis y rollage s'gilley 'syn Urnish. Ta planaidyn neughrianagh er ny ve feddynit magh ayns shey corys rollageagh. She co-cho-rollageys beg baiht lesh Raad Mooar Gorree eh Crivassan yn Urnish as she co-rollageys radio resoonagh giare dooin eh NGC 1316. 

Ta Ream Erskyn-Dowin Hubble lesh Fodreayrtan Spoar Hubble soit 'syn Urnish. 

T'eh ny 41d co-rollageys smoo 'sy speyr oie as eh 398 keim cherrinagh er eaghtyr. T'eh soit 'sy chied chierroo jeh'n lieh-sfeyr yiass (SQ1) as t'eh ry-akin ec dowan-lhiuridyn eddyr +50° as -90° car Mee ny Nollick.

## Imraaghyn

## Kianglaghyn magh

* ''The Deep Photographic Guide to the Constellations: Fornax'' 
* Y Furnish so-chriggaragh
Rolley rollageyn ayns Troorane y Jiass

Shoh rolley ny rollageyn cronnalagh ayns co-hollys rollageagh y Ghilb, er ny rang-oardraghey rere sollysid s'gilley dys sollysid s'baiht.

## Jeeagh er neesht
*Rolley rollageyn rere co-hollys rollageagh

## Imraaghyn
### Symnaghyn

### Farraneyn-fys

*
*
*
*
*
Nina Warink

She persoonid YouTube as screeudeyr lioar choagyree Ollanagh ee **Nina Warink** (ruggit er 20 Jerrey Souree 1996). Chammah's shen, she çhebbeyder as jantagh pod-scaalhean t-ee.

## Beashnys
Va Warink ruggit as troggit ayns Loppersum, Groningen, 'sy Çher Injil. Ghow ee toshiaght rish e coorse bea er Instagram as 'sy vlein 2018 ghow ee toshiaght rish e bollagh YouTube. Un vlein ny s'anmey, ren ee roshtyn 100,000 fo-screeudeyr da'n vollagh eck. Dooyrt ee dy row laue yn eaghtyr eck er-yn-oyr dy row cleuinys eck marish y phersoonid YouTube Kalvijn. Ayns Mayrnt 2020, haink ee dy ve bio er TikTok as ren ee roshtyn 204,000 'sy vlein 2023.

Goaill toshiaght ayns Mee ny Nollick 2018, ren Warink çhebbal y claare choagyree *Nina Kookt* ("Ta Nina Gaarlaghey") er y vollagh YouTube Concentrate Velvet. Ny yei shen, ren ee screeu tree lioar choagyree: 'sy vlein 2020 hoilshee ee magh e kied lioar *Mijn tweede liefde* lioree hene, as blein ny yei hoilshee ee *Simpel & Sexy.* Va'n lioar eck, *Tafelen*, soilshit magh 'sy vlein 2023.

'Sy vlein 2019, chloie Warink ish hene 'sy fillym *[[XIII (fillym)|XIII]]*, v'er ny stiurey lesh e leggad Kelvin Boerma (Kalvijn). Chloie ee paart y naighteyr 'sy fillym aittys *[[Just Say Yes (fillym)|Just Say Yes]]* v'er ny skeaylley magh 'sy vlein 2021. 'Sy vlein 2022, skeayll ee magh y fillym feanishagh *Wazig* ("Dullyraght") bentyn rish çhingys neayrag hilleydagh Kjer, ta gleashagh er e ayr as kiare oltey elley 'sy vooinjerys eck. She ambasseydeyr ee Warink da'n undinys Cure ADOA Foundation chammah. 'Sy vlein 2024, ren Warink launshey e mark cooid aarlee *NINÉ* .

### Pod-scaalheanyn
Ayns Luanistyn 2022, va'n chied pod-scaalhean jeh *Vrouwmibo de podcast* er ny skeaylley magh, marish Nina Warink, Iris Enthoven, as Sophie Milzink. Va'n scaa-lhean coontit mastey ny queig enmyssagh jerrinagh 'sy ronney aght-bea ec aundyryn pod-scaalhean y Çheer Injil 'sy vlein cheddin.

Marish e leggad Kalvijn, ta Warink jannoo yn pod-scaalhean 'kibbeling'.

### Privé
In May 2020, Warink obtained her bachelor's degree in facility management from Hanze University of Applied Sciences in Groningen.[8]

Ayns Boaldyn 2020, chossyn Warink e keim batçhileyr ayns reireydys seyraad ayns Ollooscoill Oaylleeaghtyn Feamagh Hanza ayns Groningen.

Phoose ee rish Kelvin Boerma er 12 Boaldyn 2024. Rug y piyr mac er 18 Averil 2025.

## Rolley lioaryn
* *Mijn tweede liefde* (2020)
* *Simpel & Sexy* (2021)
* *Tafelen* (2023)

## Rolley filmyn
### Fillym
* *[[XIII (fillym)|XIII]]* (2019), myr ee hene
* *[[Just Say Yes (fillym)|Just Say Yes]]* (2021), myr Mandy

## Aundyryn

## Imraaghyn
Yn Un-eairkagh

She co-hollys rollageagh baiht er y veanchiarkyl niauoilagh eh **yn Un-eairkagh** (ny **Monoceros** 'syn ennym Ladjynagh echey, veih   y Çhenn Ghreagish). V'eh er ny hoilshaghey da'n chied cheayrt lesh y chaartgrafee Petrus Plancius 'sy 17oo eash. T'eh çhemmal rish y Çhelgeyr Mooar 'sy neear, rish y Chubbyl 'sy twoaie, rish y Voddey Mooar 'sy jiass, as rish y Pheisht Ushtey 'sy niar. Chammah's ny co-hollyssyn rollageagh shen, t'eh çhemmal rish y Voddey Beg, rish y Waagh, as rish Jerrey ny Lhuingey. She Beta Monocerotis, ta 3.76 er mooadys baghtal, y rollage s'gilley 'sy cho-hollys rollageagh.

## Imraaghyn

## Kianglaghyn magh

* "VISTA Reveals the Secret of the Unicorn" — Yn Reayrtlann Oarpagh Yiass 
* ''The Deep Photographic Guide to the Constellations: Monoceros'' &ndash; allthesky.com 
* "''Star Tales'' lesh Ian Ridpath &ndash; "Monoceros"
Yn Fodreayrtan (co-hollys rollageagh)

She co-hollys rollageagh beg 'sy lieh-sfeyr niauoilagh yiass eh **yn Fodreayrtan** (ny **Telescopium** 'syn ennym Ladjynagh echey). V'eh coontit mastey yn 12 cho-hollys rollageagh va enmyssit 'sy 18oo eash lesh y rollageyder Frangagh Nicolas-Louis de Lacaille. Va'n Fodreayrtan er ny leodaghey lesh Francis Baily as Benjamin Gould ny s'anmey.

She Alpha Telescopii, fo-oawr gorrym-vane ta 3.5 er mooadys baghtal, y rollage s'gilley 'sy cho-hollys rollageagh. She Zeta Telescopii, foawr oranje-vuigh, y nah rollage s'gilley ec 4.1 er mooadys baghtal. She coryssyn rollageagh aeg ad Eta as PZ Telescopii marish jyskyn smooirlagh as crivassanyn dhone cumraagagh oc. Ta'n Fodreayrtn cummal daa rollage whaagh as beggan beg dy hiddragien oc foddee v'er ny chroo myr eiyrtys jeh covestey crivassanyn bane: she rollage haillum feeganagh ghorrym eh PV Telescopii, ta enmyssit HD 168476 chammah, as she rollage chaghlaaee R Coronae eh RS Telescopii. She rollage chaghlaaee co-leaystagh eh RR Telescopii hie er ny ghiallaghey myr nova dys 6 er mooadys 'sy vlein 1948.

## Imraaghyn
Yn Mynreayrtan (co-hollys rollageagh)

She co-hollys rollageagh beg 'sy lieh-sfeyr niauoilagh yiass eh **yn Mynreayrtan** (ny **Microscopium** 'syn ennym Ladjynagh echey). V'eh coontit mastey yn daa cho-hollys rollageagh jeig va crooit lesh y rollageyder Frangagh Nicolas-Louis de Lacaille 'sy 18oo eash. Ta'n chooid smoo jeh ny rollageyn ayn baiht as begnagh do-akin da'n tooil veih'n chooid smoo jeh'n lieh-chruinney hwoaie neu-hropickagh.

She foawr buigh 2.5 cheayrt ny smoo na glout ny Greiney, 4.68 er mooadys baghtal, as 223 ± 8&nbsp;sollys-vlein foddey voin, eh Gamma Microscopii. Hie eh eddyr 1.14 as 3.45 sollys-vlein shaghey yn Ghrian 3.9 millioon dy vleeantyn er-dy-henney as foddee dy ren eh boirey Corys ny Greiney mooie. T'eh er ny ve shickyrit dy vel planaidyn ec tree corys rollageagh—WASP-7, AU Microscopii, as HD&nbsp;205739. Ta jysk smooirlagh ec y rollage HD 202628. S'liklee dy nee corys tree rollage lhean ad AU Microscopii as y corys  crivassan jiarg jeesoil AT Microscopii as ad coontit myr olteynyn possan gleashagh Beta Pictoris.

## Imraaghyn

## Kianglaghyn magh

* ''The Deep Photographic Guide to the Constellations: Microscopium'' 
* Yn Mynreayrtan so-chriggaragh
Yn Moddey Beg

She co-hollys rollageagh beg 'sy lieh-sfeyr niauoilagh hwoaie eh **yn Moddey Beg** (ny **Canis Minor** 'syn ennym Ladjynagh echey). 'Sy nah eash, v'eh coontit myr asteraght daa rollage mastey ny 48 co-hollys rollageagh lesh Ptolemy, as jiue t'eh coontit mastey ny 88 co-hollys rollageagh. Ta'n ennym echey shassoo noi'n Voddey Mooar; ta'n taa cho-hollys rollageagh er nyn soylley myr karacteyryn ta geiyrt er y Çhelgeyr Mooar.

Cha nel agh daa rollage ny s'gilley na'n kiarroo mooadys: Procyon (Alpha Canis Minoris), ta 0.34 er mooadys, as Gomeisa (Beta Canis Minoris), ta 2.9 er mooadys. Ghow Johann Bayer as John Flamsteed tastey jeh ny rollageyn smoo baiht as ren Bayer enmyssey hoght jeu, goaill stiagh Alpha as Beta, as ren Flamsteed earrooaghey kiare jeig. She Procyon y hoghtoo rollage s'gilley 'sy speyr oie, as t'eh coontit mastey ny rollageyn s'niessey dooin. She rollage ard-straihagh buigh-bane t'eh as ta cumraag crivassan bane echey. She rollage ard-straihagh gorrym-bane eh Gomeisa. Sh crivassan jiarg jeh'n nuyoo mooadys as y nah naboo s'niessey da Corys ny Greiney 'sy cho-hollys rollageagh shoh lurg Procyon eh Rollage Luyten. Chammah's shen, cha nel Procyon as Rollage Luyten agh 1.12 hollys-vlein veih my cheilley, as veagh Procyon y rollage s'gilley ayns speyr Rollage Luyten. Y rollage jeh'n chiarroo mooadys HD 66141, ta er n'aafilley myr foawr ec jerrey yn theihll, va planaid ta cruinlaghey eh feddynit magh 'sy vlein 2012.

## Imraaghyn

## Kianglaghyn magh

* ''The Deep Photographic Guide to the Constellations: Canis Minor''
Yn Pheacag (co-hollys rollageagh)

She co-hollys rollageagh 'sy speyr yiass ee **yn Pheacag** (ny **Pavo** 'syn ennym Ladjynagh echey). Ta'n chied jalloo jeh'n Pheacag ry-akin er cruinnag niauoilagh  er crantessen ayns Amsterdam lesh Petrus Plancius as Jodocus Hondius veih'n vlein 1598 as v'eh soilshit magh 'syn atlas rollageagh *[[Uranometria]]* veih'n vlein 1603 lesh Johann Bayer. S'liklee dy row yn co-hollys rollageagh giennit veih baghtyn Pieter Dirkszoon Keyser as Frederick de Houtman. Hug y ronseyder as y rollageyder Frangagh Nicolas-Louis de Lacaille enmyssey Bayer da ny rollageyn ayn 'sy vlein 1756. Ta co-hollyssyn rollageagh y Pheacag, y Ghroose, y Veaynushag, as Tucana enmyssit "Ushagyn y Jiass."

Y rollage s'gilley 'sy cho-hollys rollageagh, Alpha Pavonis, ta enmyssit myr y Pheacag myrgeddin, she rollage spectroscoipagh yeesoil t'eh marish soylley rollage ghorrym-vane 1.91 er mooadys baghtal. She rollage gherroil gollrish y Ghrian eh Delta Pavonis 19.9 sollys-vlein foddey voin. Ta planaidyn er ny ve feddynit magh ayns shey corys rollageagh, goaill stiagh HD 181433 marish sur-Chruinney, as HD 172555 ta goaill stiagh feanish bentyn rish covuilley eddyr-phlanaidagh mooar haghyr keayrt erbee rish ny thousaneyn dy vleeantyn shoh chaie. Ta'n co-hollys rollageagh cummal NGC 6752, y kiarroo çhaglym bluckanagh s'gilley 'sy speyr, as y co-rollageys caslagh NGC 6744, ta feer chosoyllagh rish Raad Mooar Gorree ayns cummey agh daa cheayrt ny smoo. Ta'n Pheacag taishbyney frass dreigaghyn bleinoil ta enmyssit Pavonidyn Delta, as y raadee oc bunnit faggys da'n rollage δ Pav.

## Imraaghyn

## Kianglaghyn magh

* Y Pheacag so-chriggaragh
Yn Hoghtooane (co-hollys rollageagh)

She co-hollys rollageagh baiht 'sy speyr yiass dowin eh **yn Hoghtooane** (ny **Octans** 'syn ennym Ladjynagh echey). Ta'n ennym Ladjynagh echey meenaghey yn hoghtoo ayrn jeh kiarkyl, agh t'eh enmyssit ass y hoghtooane, greie ta ymmydit da'n lhuingysseyraght. V'eh cummit lesh y rollageyder Frangagh Nicolas Louis de Lacaille 'sy vlein 1752 as t'eh foast coontit mastey ny 88 co-hollys rollageagh noa-emshiragh. Ta'n poull niauoilagh yiass soit çheusthie jeh joaraghyn y cho-hollys rollageagh. She Nu Octantis (ν Oct), ta 3.73 er mooadys baghtal, y rollage s'gilley ayn.

## Imraaghyn

## Kianglaghyn magh

* ''The Deep Photographic Guide to the Constellations: Octans'' 
* Y Hoghtooane so-chriggaragh
* ''Star Tales'' lesh Ian Ridpath – Octans
Tucana

She co-hollys rollageagh 'sy speyr yiass dowin eh **yn Hoghtooane** (Ladjyn da'n pharrad stronnagh). T'eh coontit mastey yn daa cho-hollys rollageagh jeig va cummit 'sy 16oo eash lesh Petrus Plancius veih baghtyn Pieter Dirkszoon Keyser as Frederick de Houtman. Va Tucana er ny haishbyney da'n chied cheayrt Tucana er cruinnag niauoilagh  er crantessen v'er ny hoilshaghey magh 'sy vlein 1598 ayns Amsterdam lesh Plancius as Jodocus Hondius as v'eh er ny haishbyney 'syn atlas rollageagh *[[Uranometria]]* lesh Johann Bayer 'sy vlein 1603. Hug y ronseyder as y rollageyder Frangagh Nicolas Louis de Lacaille enmyssey Bayer da ny rollageyn ayn 'sy vlein 1756. Ta Tucana currit ry-cheilley rish y Ghroose, y Veaynushag, as y Pheacag ayns possan ta enmyssit "Ushagyn y Jiass."

Cha nel Tucana shassoo magh 'sy speyr oie er-yn-oyr dy nee rollageyn y treeoo mooadys ny ny smoo baiht ta ny rollageyn ayn; she Alpha Tucanae yn rollage s'gilley as eh 2.87 er mooadys baghtal. She corys shey rollageyn eh Beta Tucanae, as she corys kiare rollage eh Kappa. Ta'n co-hollys rollageagh cummal 47 Tucanae, fer jeh ny çhaglymyn bluckanagh s'gilley 'sy speyr oie, as y chooid smoo jeh'n Vodjal Magellanagh Beg.

## Noteyn

## Imraaghyn

## Kianglaghyn magh

* ''The Deep Photographic Guide to the Constellations: Tucana''
Yn Pheisht Veg

She co-hollys rollageagh beg 'sy speyr yiass ee **yn Pheisht Veg** (ny **Hydrus** 'syn ennym Ladjynagh echey). V'eh coontit mastey yn daa cho-rollageys yeig va crooit lesh Petrus Plancius veih baghtyn lesh Pieter Dirkszoon Keyser as Frederick de Houtman as v'eh er ny haishbyney da'n chied cheayrt er cruinnag niauoilagh  er crantessen lesh Plancius as Jodocus Hondius ayns Amsterdam veih'n vlein 1597 (ny 1598, foddee). Va'n co-hollys rollage er ny haishbyney ayns atlas rollageagh 'syn obbyr *[[Uranometria]]* lesh Johann Bayer veih'n vlein 1603. Hayrn y ronseyder as y rollageyder Frangagh Nicolas Louis de Lacaille kaart jeh ny rollageyn s'gilley as hug eh enmyssey Bayer daue 'sy vlein 1756. Cha nel eh ry-akin da'n chooid smoo jeh fakideryn 'sy Lieh-chruinney Hwoaie.

She Beta Hydri y rollage s'gilley as eh 2.8 er mooadys baghtal. She foawr jiarg caghlaaee 60 keayrt ny smoo na'n Ghrian ain as ta builley eddyr 3.26 as 3.33 er mooadys eh Gamma Hydri. Soit faggys da, ta VW Hydri ry-akin, fer jeh ny novaghyn crivassanagh s'gilley 'sy speyr oie. Ta planaidyn neughrianagh er ny ve feddynit magh ayns kiare corys rollageagh 'sy Pheisht Veg, goaill stiagh HD 10180, chummys nuy planaidyn, foddee.

## Imraaghyn

## Kianglaghyn magh

* Fysseree lesh Chandra bentyn rish y Pheisht Veg 
* ''The Deep Photographic Guide to the Constellations: Hydrus'' 
* Y Pheisht Veg so-chriggaragh
Yn Injinagh (co-hollys rollageagh)

She co-hollys rollageagh 'sy speyr yiass eh **yn Injinagh** (ny **Indus** 'syn ennym Ladjynagh echey). Hayrn Petrus Plancius kaart jeh'n cho-hollys rollageagh da'n chied cheayrt er cruinnag niauoilagh 'sy vlein 1598. V'eh er ny haishbyney er plait jeh ny co-hollyssyn rollageagh jiass 'syn atlas rollageagh *[[Uranometria]]* lesh Johann Bayer 'sy vlein 1603. T'eh ny lhie foddey my yiass veih Çhyndaa yn Ghoayr agh ta'n cummey ttrooraneagh ry-akin feie'n chooid smoo jeh'n vlein veih'n Veanchiarkyl. Ta cummey liauyr veih'n jiass dys y twoaie echey as ta joarey cast echey. She yn Pershagh (α Ind) y rollage s'gilley ayn as eh 3.11 er mooadys baghtal.

## Imraaghyn
### Symnaghyn

## Farraneyn-fys

* 
* 
* 

## Kianglaghyn magh

* ''The Deep Photographic Guide to the Constellations: Indus'' 
* Yn Injinagh so-chriggaragh
* ''Star Tales'' lesh Ian Ridpath – Indus
Yn Leon (co-hollys rollageagh)

She co-hollys rollageagh beg er cassyn ny greiney eh **yn Leon** ny **yn Leion** (ny **Leo** 'syn ennym Ladjynagh echey). T'eh soit eddyr y Partan 'sy neear as y Voidyn 'sy niar. T'eh soit 'sy lieh-sfeyr niauoilagh hwoaie as t'eh soylley yn Leon Nemeagh va marrooit lesh yn eniagh feayn-skeealleydagh Greagagh Heracles myr nane jeh'n daa obbyr yeig. She  (♌︎) y shenn chowrey astroaylleeagh. Va'n Leon coontit mastey ny 48 co-hollys rollageagh va enmyssit lesh y rollageyder Greagagh Ptolemy 'sy 2h eash BNJ, as t'eh foast coontit mastey ny 88 co-hollys rollageagh noa-emshiragh. Ta enney mie er kyndagh rish y vooad rollageyn gial as y chummey er lheh echey as ta cooinaght er y leon croymmagh t'eh soyllaghey.

## Kianglaghyn magh

*Y Leon so-chriggaragh
*Fysseree veih StarDate Online 
*''Star Tales'' lesh Ian Ridpath – Leo
Yn Lhieen (co-hollys rollageagh)

She co-hollys rollageagh beg baiht 'sy speyr yiass eh **yn Lhieen** (ny **Reticulum** 'syn ennym Ladjynagh echey). Ta'n ennym Ladjynagh echey çheet er myn-ingagh, lhieen crosh-ribbaghyn ec focus sooill fodreayrtan ta ymmydit dy howshan soiaghyn rollageyn. Share jeeaghyn er y cho-hollys rollageagh eddyr Mee Yerrey Fouyir as Mee ny Nollick as, faagail magh un rollage fo foaynoo fondagh, cha nel eh ry-akin ny s'odjey my hwoaie veih'n 30oo dowan-lheead twoaie. Ta'n co-hollys rollageagh çhemmal rish y Doraid, rish y Chlag, as rish y Pheisht Veg.

## Imraaghyn

## Kianglaghyn magh

* ''The Deep Photographic Guide to the Constellations: Reticulum'' 
* ''Star Tales'' lesh Ian Ridpath – Reticulum
Yn Doraid (co-hollys rollageagh)

She co-hollys rollageagh 'sy speyr yiass eh **yn Doraid** (ny **Dorado** 'sy Spaainish as 'sy Ladjyn). V'eh enmyssit 'sy 16oo eash yeianagh as t'eh coontit nish mastey ny 88 co-hollys rollageagh noa-emshiragh. Ta'n ennym echey çheet er yn eeast mahi-mahi (*Coryphaena hippurus*), ta enmyssit  ("airhey") 'sy Spaainish, ga dy row eh er ny haishbyney myr colgane hannah hene. Ta'n chooid smoo jeh'n Vodjal Magellanagh Mooar soit ayn, as y chooid elley soit 'sy Voayrd. Ta'n poull ecliptagh yiass soit çheusthie jeh'n cho-hollys rollageagh chammah.

## Kianglaghyn magh

* ''The Deep Photographic Guide to the Constellations: Dorado'' 
* Y Doraid so-chriggaragh
* ''Star Tales'' lesh Ian Ridpath – Dorado
Yn Chrosh (co-hollys rollageagh)

She co-hollys rollageagh 'sy speyr yiass eh **yn Chrosh** (ny **Crux** 'syn ennym Ladjynagh echey). T'eh soit er kiare rollage ghial ayns asteraght as cummey croshey echey ta enmyssit y **Crosh Yiass** chammah. T'eh ny lhie er kione yiass jeh boandey fakinagh Raad Mooar Gorree. Ga dy nee yn Chrosh y co-hollys rollageagh sloo mastey dagh fer jeh ny 88 co-hollys rollageagh noa-emshiragh, t'eh coontit mastey ny co-hollyssyn rollageagh smoo yn-enneydagh er-yn-oyr dy vel dagh fer jeh ny kiare ard-rollage ayn ny s'gilley na +2.8 er mooadys baghtal. S'mooar yn scansh chultooragh t'echey ayns ram steatyn as ashoonyn y lieh-chruinney yiass.

She α Crucis (Acrux) gorrym-bane yn oltey smoo jiassagh as, ec 0.8 er mooadys baghtal, s'gilley 'sy cho-hollys rollageagh. Ny tree rollage elley 'sy cho-hollys rollageagh, lesh y chlag as ayns oardagh y vooadys s'yrjey dys y vooadys s'inshley, t'ad goaill stiagh: β Crucis (Mimosa), γ Crucis (Gacrux), as δ Crucis (Imai). Ta ε Crucis (Ginan) ny lhie çheusthie jeh'n asteraght chroshey. Ta'n chooid smoo jeh ny rollageyn gial shoh nyn olteynyn jeh sheshaght y Scorp as y Chentaur, possan mooar as skeaylt jeh rollageyn gorrym-bane çheh ta rheynn bun-voiraghyn as gleashaghtyn tessen Raad Mooar Gorree yiass.

Ta'n Chrosh cummal kiare rollage chaghlaaee Chepheagh, as ta dagh fer jeu ry-akin da'n tooill fo foaynoo fondagh. Chammah's shen, ta'n Chrosh cummal y çhaglym foshlit gial as daahoil ta enmyssit y Kishtey Cliejeen (NGC 4755) er e çhemmal hiar. 'Sy niar yiass ry-laue, ta neeal dorraghey mooar 7° gys 5° ta enmyssit Neeal y Taick Geayil, ga dy vel ayrnyn jeh soit ayns co-hollyssyn rollageagh y Chentaur as y Whaillag.

## Kianglaghyn magh

* Y Chrosh so-chriggaragh
* ''Southern Cross'' ayns Te Ara – Kicklipaid y Teelynn Noa
Yn Goayr (co-hollys rollageagh)

She co-hollys rollageagh er cassyn ny greiney 'sy speyr yiass eh **yn Goayr** (ny **Capricornus** 'syn ennym Ladjynagh echey). Ta'n ennym Ladjyn echey çheet er "goayr eairkagh" ny "eairk goair" ny "eairkagh gollrish goayr", as t'eh er ny haishbyney dy mennick ayns cummey goayr marrey, cretoor feayn-skeealleydagh lieh-ghoayr as lieh-eeast.

Ta'n Goayr coontit mastey ny 88 co-hollys rollageagh noa-emshiragh as v'eh coontit mastey ny 48 co-hollys rollageagh va listit lesh y rollageyder Greagagh Claudius Ptolemy 'sy nah eash. She  (♑︎) yn cowrey astroaylleeagh tradishoonagh echey. Rere ny joaraghyn noa-emshiragh echey, t'eh çhemmit rish yn Urley, rish y Tideyr, rish y Vynreayrtan, rish Eeast y Jiass, as rish yn Ymmyrkagh Ushtey. Ta'n co-hollys rollageagh soit ayns ard 'sy speyr ta enmyssit y Vooir ny yn Ushtey, as ta jeant ass ram co-hollyssyn rollageagh kianglt rish yn ushtey lheid as yn Ymmyrkagh Ushtey, ny Yeeastyn, as yn Awin. T'eh ny cho-hollys rollageagh sloo er cassyn ny greiney.

She Delta Capricorni, 2.85 er mooadys baghtal, y rollage s'gilley ayn.

## Imraaghyn

## Kianglaghyn magh

*''The Deep Photographic Guide to the Constellations: Capricornus'' 
*''Star Tales'' lesh Ian Ridpath – Capricornus
Yn Lynks (co-hollys rollageagh)

She co-hollys rollageagh 'sy speyr hwoaie eh **yn Lynks** (ny **Lynx** 'syn ennym Ladjynagh echey). V'eh currit stiagh 'sy 17oo eash yeianagh lesh Johannes Hevelius as v'eh enmyssit as y vaagh. She co-hollys rollageagh baiht t'eh, as ta ny rollageyn s'gilley croo linney camjeeragh. She Alpha Lyncis, foawr oranje-vuigh, y rollage s'gilley ayn, as she targad da rollageyderyn amateyragh eh yn rollage chaghlaaee lieh-reiltagh Y Lyncis. Ta planaidyn neughrianagh er ny ve feddynit magh ayns shey corys rollageagh. Adsyn ta cruinlaghey 6 Lyncis as HD 75898, v'ad feddynit magh rere spectroscoipaght Doppler; adsyn ta cruinlaghey XO-2, XO-4, XO-5, as WASP-13, v'ad er nyn maghtal as ad goll beealloo nyn rollageyn.

Çheusthie jeh ny joaraghyn echey, ta'n co-hollys rollageagh cummal NGC 2419, çhaglym bluckanagh fadaneagh; y co-rollageys NGC 2770, raad haghyr tree yl-nova yn torçh Ib; y quasar fadaneagh APM 08279+5255, as y soilshey echey er ny vooadaghey as er ny rheynn magh ayns ymmodee jallooyn kyndagh rish eiyrtys lensaghey ym-hayrnagh veih co-rollageys 'sy roie-ynnyd; as Sur-haglym y Lynks, y sur-haglym s'odjey voin ec traa yn eddynys echey 'sy vlein 1999.

## Kianglaghyn magh

*''The Deep Photographic Guide to the Constellations: Lynx'' 
*Y Lynks so-chriggaragh
WASP-13b

She planaid neughrianagh eh **WASP-13b**, ta enmyssit **Cruinlagh** chammah. V'eh feddynit magh ayns cruinlagh y rollage WASP-13 ta gollrish y Ghrian ain. Ta'n planaid begnagh lieh cha mooar as Jupiter rere glout, agh t'eh queig kerrooyn ny smoo na Jupiter er craue raadeeoil. Foddee dy vel y glout conastagh injil shoh kianglt rish cree beg-ghloutagh ny assaaraght chree.

Ta cruinlagh y phlanaid soit mysh 5% jeh foddeeaght yn Dowan veih'n Ghrian ain, as t'eh cruinlaghey e rollage dagh kiare laa. Va'n planaid er ny vaghtal shiartanse dy cheayrtyn eddyr 2006 as 2009, hoshiaght lesh y chlaare SuperWASP as, ny s'anmey, lesh baghtyn eiyrtyssagh. Chur mynscrutaghey jeh towshanyn bieauid-jeerit raadeeoil rish feddynys Chruinlagh, as va'n feddynys shen recortyssit ayns earishlioar er 7 Averil 2009. Ren studeyrys eiyrtyssagh va soilshit magh 'sy vlein 2011 ronsaghey yn chooish lesh planaidyn bolgit lheid as Cruinlagh, as ren eh aa-scrutaghey (as aa-yeoraghey) yn glout, y craue raadeeoil, y ghlooaght, as yn eash echey.

## Enmyssey
Hoshiaght, va'n planaid enmyssit WASP-13b, er-yn-oyr dy nee eshyn y nah red ayns corys WASP-13.

'Sy vlein 2019 ren yn Yn Unnaneys Rollageydagh Eddyrashoonagh fogrey magh dy vees enmyn oikoil va reiht lesh scollagyn ass Bunscoill Chronk y Berry ayns Doolish currit da WASP-13 as e phlanaid WASP-13b. Va ny h-enmyn Gaelg "Gloas" as "Cruinlagh" reiht da WASP-13 as WASP-13b er lheh.

## Jeeagh er neesht
* SuperWASP ny jeshaght ronsee planaidagh *WASP*

## Imraaghyn
Yn Troorane

She co-hollys rollageagh 'sy speyr hwoaie eh **yn Troorane** (ny **Triangulum** 'syn ennym Ladjynagh echey). Ta'n ennym echey çheet ass ny tree rollage s'gilley ayn, ta croo troorane liauyr as keyl. V'eh mie er enney lesh ny Shenn Vabylonnee as ny Shenn Ghreagee as v'eh coontit mastey ny 48 co-hollys rollageagh va listit lesh y rollageyder Ptolemy 'sy 2h eash BNJ. T'eh foast coontit mastey ny 88 co-hollys rollageagh noa-emshiragh ta enmyssit lesh yn Unnaneys Rollageydagh Eddyrashoonagh. Chur ny kaartgrafeeyn niauoilagh Johann Bayer as John Flamsteed rollageyn y cho-hollys rollageagh sheese ayns catalogyn as hug ad enmyssey Bayer da shey jeu.

Ta ny rollageyn bane Beta as Gamma Trianguli, ta 3.00 as 4.00 er mooadys baghtal er lheh, croo bun y troorane choud's ta'n rollage vuigh-vane Alpha Trianguli, ta 3.41 er mooadys, ny vullagh. She corys rollage ghooblit ard-ghooagh eh Iota Trianguli, as ta planaidyn neughrianagh er ny ve feddynit magh ec tree corys rollageagh 'sy Troorane.Ta'n co-hollys rollageagh cummal shiartanse dy cho-rollageyssyn, as she Co-rollageys y Troorane ny Messier 33 &mdash;oltey jeh'n Phossan Ynnydagh&mdash; y co-rollageys s'gilley as s'niessey dooin. Y chied quasar rieau va feddynit magh, 3C 48, t'eh ny lhie çheusthie jeh joaraghyn y Troorane.

## Imraaghyn

## Kianglaghyn magh
* ''The Deep Photographic Guide to the Constellations: Triangulum'' 
* Y Troorane so-chriggaragh
Yn Tide (co-hollys rollageagh)

She co-hollys rollageagh baiht 'sy speyr hwoaie eh **yn Tide** (ny **Sagitta** 'syn ennym Ladjynagh echey). V'eh coontit mastey ny 48 co-hollys rollageagh va listit lesh y rollageyder Greagagh Ptolemy 'sy nah eash, as t'eh foast coontit mastey ny 88 co-hollys rollageagh noa-emshiragh myr ta meenit lesh yn Unnaneys Rollageydagh Eddyrashoonagh. 

Cha nel rollage ny s'gilley na'n treeoo mooadys ayn. She Gamma Sagittae y rollage s'gilley as eh 3.51 er mooadys baghtal. She foawr jirg mie-eashit t'eh as ta 90% cha mooar as y Ghrian ain er glout agh t'er ny eayraghey as er ny vooadaghey dys craue raadeeoil 54 keayrt ny smoo na'n Ghrian. She coryssyn yl-rollageagh ad Delta, Epsilon, Zeta, as Theta Sagittae, as ta ny co-oltyn oc ry-akin lesh fodreayrtanyn beggey. She rollage chaghlaaee cho-leaystagh eh V Sagittae—rollage yeesoil ta jeant ass crivassan bane ta cruinnaghey glout rollage-hoyrtagh ta rollageyderyn jerkal dy vees eh ny nova as ny rollage s'gilley ayns Raad Mooar Gorree feie tammylt beg as nane jeh ny rollageyn s'gilley 'sy speyr mysh y vlein 2083. Ta daa chorys rollageagh 'sy Tide as planaidyn gollrish Jupiter oc, as ta crivassan dhone ec y treeoo corys, 15 Sagittae.

## Imraaghyn

## Kianglaghyn magh

* ''The Deep Photographic Guide to the Constellations: Sagitta'' 
* Bayer's *[https://web.archive.org/web/20201017212847/http://lhldigital.lindahall.org/cdm/compoundobject/collection/astro_atlas/id/118/show/41  Uranometria] *, veih'n çhaglym bun-earrooagh Linda Hall Library.
Yn Lyre (co-hollys rollageagh)

She co-hollys rollageagh beg 'sy speyr hwoaie eh **yn Lyre** (ny **Lyra** 'syn ennym Ladjynagh echey, veih   y Çhenn Ghreagish). T'eh coontit mastey ny 48 co-hollys rollageagh va listit lesh y rollageyder Greagagh Ptolemy 'sy nah eash as t'eh foast coontit mastey ny 88 co-hollys rollageagh noa-emshiragh ta enmyssit lesh yn Unnaneys Rollageydagh Eddyrashoonagh. Dy mennick, va'n Lyre er ny haishbyney er kaartyn rollageagh myr bultoor ny urley va gymmyrkey lyre as, kyndagh rish shen, t'eh enmyssit **Vultur Cadens** ny **Aquila Cadens** ("Bultoor Tuittymagh" ny "Urley Tuittymagh" er lheh), chammah. Veih'n twoaie, ta'n Lyre çhemmit rish y  Dragane,rish Hercules, rish y Çhynnagh, as rish yn Ollay. Ta'n Lyre soit begnagh jeeragh erskyn ayns dowan-lheeadyn twoaieagh tempreilagh tammylt giare lurg mean-oie ec jerrey yn touree. Veih'n veanchiarkyl dys 40° S t'eh ry-akin injil 'sy speyr hwoaie car yn imbagh cheddin (.i. jerrey yn gheuree yiass).

Ta Vega, y rollage s'gilley 'sy Lyre, coontit mastey ny rollageyn s'gilley 'sy speyr oie,  as t'eh croo corneil yn asteraght ard-ghooagh, Troorane y Touree. She Beta Lyrae yn frauehoylley da rang dy rollageyn jeesoil ta enmyssit rollageyn caghlaaee Beta Lyrae. Ta ny rollageyn jeesoil shoh soit cha giare da'n cheilley oc as dy vel cummey ooh oc as ta stoo stroo veih rollage dys y rollage elley. Epsilon Lyrae, ta enmyssit y Dooblagh Dooblit dy neuformoil, she corys yl-rollageagh cast t'eh. Chammah's shen, ta'n Lyre cummal Neeal yn Ainey, y nah neeal planaidagh va feddynit magh as y fer smoo ennoil.

## Noteyn

## Imraaghyn

## Kianglaghyn magh

*
*Y Lyre so-chriggaragh
Yn Pheisht

She co-hollys rollageagh 'sy speyr hwoaie ee **yn Pheisht** (Ladjyn: ***'; [[Shenn Ghreagish|Shenn&nbsp;Ghreagish]]:&nbsp;  "yn Ardnieu"). V'eh coontit mastey ny 48 co-hollys rollageagh va listit lesh y [[rollageyder]] Greagagh [[Ptolemy]] 'sy nah eash as t'eh foast coontit mastey ny [[co-hollyssyn rollageagh enmyssit lesh yn URE|88 co-hollys rollageagh noa-emshiragh]] ta enmyssit lesh yn [[Yn Unnaneys Rollageydagh Eddyrashoonagh|Unnaneys Rollageydagh Eddyrashoonagh]]. Cha nel cosoyllaght erbee ec y Pheist rish co-hollyssyn rollageagh elley myr t'eh rheynnit magh ayns daa ayrn nagh vel bentyn rish y cheilley: '''Kione y Pheisht''' (***') da'n neear as **Famman y Pheisht** (****) da'n niar. Ta Fer ny Peishtyn soit eddyr y daa lieh jeh'n cho-hollys rollageagh. Ayns soyllaghyn caslyssagh, ta corp y pheisht er ny haishbyney çheu chooylloo Er ny Peishtyn eddyrMu Serpentis ayns *Kione y Pheisht* as Nu Serpentis ayns *Famman y Pheisht*.

She yn foawr jiarg Alpha Serpentis, ny Unukalhai, ayns Kione y Pheisht, y rollage s'gilley ayn as eh 2.63 er mooadys baghtal. Ta'n çhaglym bluckanagh Messier 5 as ny rollageyn caghlaaee R Serpentis as Tau<sup>4</sup> Serpentis, y tree jeu ry-akin da'n tooill as ry-gheddyn ayns Kione y Pheisht. Ta reddyn neu-cho-rollageyssagh ard-ghooagh ayn goaill stiagh Sestet Seyfert, fer jeh ny çhaglymyn co-rollageyssyn smoo gloo ayn; Arp 220, y frauehoylley da co-rollageyssyn fo-yiarg erskyn-lossanagh; as Red Hoag, y fer smoo ard-ghooagh mastey yn rang neu-chadjin dy cho-rollageyssyn ta enmyssit co-rollageyssyn fainagh.

Ta ayrn jeh plaaney co-rollageyssagh Raad Mooar Gorree goll trooid Famman y Pheisht as, kyndagh rish shen, s'berçhagh t'eh ayns reddyn dowin-speyrey, lheid as Neeal yn Urley (IC 4703) as y çhaglym rollageagh co-chianglt Messier 16. Ta'n neeal 70 sollys-vlein gys 50 sollys-vlein er eaghtyr as t'eh cummal Pillaryn y Chroo, tree bodjal dy yoan haink dy ve feer ard-ghooagh kyndagh rish y jalloo v'er ny ghlackey lesh Fodreayrtan Spoar Hubble. Ta reddyn yindyssagh elley goaill stiagh Neeal y Cherrin Jiarg, nane jeh ny reddyn neu-chadjin 'sy rollageydys as cummey kerrin oc; as Westerhout 40, ard ta croo rollageyn giare dooin ta cummal bodjal co-vreneenagh as ard H II.

## Kianglaghyn magh

* ''The Deep Photographic Guide to the Constellations: Serpens (Caput)'' 
* Y Pheisht (Caput/Kione) so-chriggaragh
Yn Jallooder (co-hollys rollageagh)

She co-hollys rollageagh baiht 'sy speyr yiass eh **yn Jallooder** (ny **Sculptor** 'syn ennym Ladjynagh echey). V'eh currit stiagh 'sy 18oo eash lesh y ronseyder as y rollageyder Frangagh Nicolas Louis de Lacaille. Hoshiaght, denmys eh yn co-hollys rollageagh **Apparatus Sculptoris** ("seyrlann y jallooder""), agh ny s'anmey va'n ennym er ny aagherraghey.

## Imraaghyn
 
## Kianglaghyn magh

* The Deep Photographic Guide to the Constellations: Sculptor'' 
* Y Jallooder so-chriggaragh
Yn Jialgheer

She co-hollys rollageagh beg baiht 'sy lieh-sfeyr niauoilagh hwoaie eh **yn Jialgheer** (ny **Lacerta** 'syn ennym Ladjynagh echey). V'eh meenit as enmyssit lesh y rollageyder Johannes Hevelius 'sy vlein 1687 as jiu t'eh foast coontit mastey ny 88 co-hollys rollageagh noa-emshiragh ta enmyssit lesh yn Unnaneys Rollageydagh Eddyrashoonagh. Ta ny rollageyn s'gilley echey croo cummey "W", gollrish Keeagh yn Assyl, as, myr shen, t'eh enmyssit 'Keeagh yn Assyl Beg' keayrtyn. T'eh soit eddyr yn Ollay, Keeagh yn Assyl, as y Ven Gheulit. Ta'n ayrn twoaieagh echey soit er Raad Mooar Gorree.

## Imraaghyn

## Kianglaghyn magh

* ''The Deep Photographic Guide to the Constellations: Lacerta'' 
*''Star Tales'' lesh Ian Ridpath – Lacerta
Yn Whing (co-hollys rollageagh)

She co-hollys rollageagh 'sy speyr hwoaie ee **yn Whing** (ny **Perseus** 'syn ennym Ladjynagh echey ta enmyssit ass yn eniagh feayn-skeealleydagh Greagagh Perseus). T'eh coontit mastey ny 48 co-hollys rollageagh va listit lesh y rollageyder Greagagh Ptolemy 'sy nah eash, as t'eh foast coontit mastey ny 88 co-hollys rollageagh ta enmyssit lesh yn Unnaneys Rollageydagh Eddyrashoonagh (URE). T'eh soit faggys da shiartanse dy cho-hollyssyn rollageagh elley ta enmyssit 'sy Ladjyn ass feayn-skeealyn Shenn-Ghreagagh, goaill stiagh y Ven Gheulit 'sy neear as Keeagh yn Assyl 'sy twoaie. Chammah's shen, ta'n Whing çhemmal rish ny co-hollyssyn rollageagh as enmyn oc 'sy Ghaelg bentyn rish yn eirinys: y Rea as y Tarroo 'sy jiass, as y Fainagh 'sy niar. Ta'n Mwannalagh 'sy twoaie as y Troorane 'sy neear ny co-hollyssyn rollageagh elley ta çhemmal rish. Ayns atlassyn rollageagh eigsoylagh 'sy 19oo eash leah, va'n Whing er ny haishbyney myr Perseus as eh gymmyrkey kione jee-chorpit Medusa, as va'n asteraght enmyssit ry-cheilley myr *Perseus et Caput Medusae*; agh cha row yn ennym shen feer chadjin rieau.

Ta plaaney co-rollageyssagh Raad Mooar Gorree goll trooid y Whing. Y sur-oawr Alpha Persei (ta enmyssit Mirfak chammah), t'eh ny rollage s'gilley 'sy cho-hollys rollageagh as eh 1.79 er mooadys baghtal. T'eh, cur liorish ram jeh ny rollageyn mygeayrt-y-mysh, coontit myr olteynyn y çhaglym foshlit ta enmyssit Çhaglym Alpha Persei. Ansherbee, she Algol (Beta Persei) y rollage smoo ard-ghooagh ayn, as eh kiaglt rish feayn-skeealyn drogh-aaishnagh kyndagh rish e chaghlaays ta ry-akin da'n tooill. Agh, cha nee rollage chaghlaaee undinagh t'eh, agh rollage yeesoil eclipsagh. Ta coryssyn rollageagh ard-ghooagh elley 'sy Whing goaill stiagh X Persei, corys jeesoil ta cummal rollage naeearaneagh, as GK Persei, nova ren roshtyn baare e vooadys er 0.2 'sy vlein 1901. Va'n Çhaglym Dooblit, ta jeant ass daa haglym foshlit, er enney lesh ny Shenn Heenee. Ta Çhaglym y Whing (Abell 426), çhaglym co-rollageyssagh feer ghloutagh, soit 250 millioon dy hollys-vleeantyn veih'n Dowan. Chammah's shen, taa raadee yn rass dreigaghyn bleinoil ta enmyssit ny Perseidyn soit 'sy Whing.

## Imraaghyn

## Kianglaghyn magh

* ''The Deep Photographic Guide to the Constellations: Perseus'' 
* Y Whing so-chriggaragh
*
Yn Groose (co-hollys rollageagh)

She co-hollys rollageagh 'sy speyr yiass eh **yn Groose** (ny **Grus** 'syn ennym Ladjynagh echey). T'eh coontit mastey yn daa cho-hollys rollageagh yeig va crooit lesh Petrus Plancius veih baghtyn lesh Pieter Dirkszoon Keyser as Frederick de Houtman as t'eh foast coontit mastey ny 88 co-hollys rollageagh noa-emshiragh ta enmyssit lesh yn Unnaneys Rollageydagh Eddyrashoonagh. Va'n Groose er ny haishbyney da'n chied cheayrt er cruinnag niauoilagh  er crantessen v'er ny hoilshaghey magh 'sy vlein 1598 ayns Amsterdam lesh Plancius as Jodocus Hondius, as v'eh er ny hayrn magh er kaart lesh Johann Bayer 'syn atlas rollageagh echey, *[[Uranometria]]*, veih'n vlein 1603. Hug y ronseyder as y rollageyder Frangagh Nicolas-Louis de Lacaille enmyssyn Bayer da ny rollageyn ayn 'sy vlein 1756, ga dy row fir jeu coontit hannah hene myr ayrn jeh'n cho-hollys rollageagh Eeast y Jiass ry-laue. Ta co-hollyssyn rollageagh y Ghroose, y Pheacag, y Veaynushag, as Tucana enmyssit ry-cheilley myr "Ushagyn y Jiass."

She rollage ghorrym-vane 1.7 er mooadys baghtal eh Alpha Gruis, y rollage s'gilley ayn ta enmyssit Alnair chammah. Beta Gruis, she foawr jiarg caghlaaee t'eh ta 2.3 er bun-vooadys baghtal as 2.0 er ard-vooadys baghtal. Ta planaidyn neughrianagh er ny ve feddynit magh ayns shey corys rollageagh er y chooid sloo: ta Gliese 832, crivassan jiarg, coontit mastey ny rollageyn s'niessey da'n Dowan as corys planaidagh echey. Ta corys elley—WASP-95—cummal planaid ta cruinlaghey eh dagh daa laa. Ta reddyn dowin-speyrey t'er ny ve feddynit magh 'sy Ghroose goaill stiagh y neeal planaidagh IC 5148, ta enmyssit Neeal y Chrou Vrash chammah, as possan dy chiare co-rollageys eddyr-obbragh ta enmyssit Kiaraid y Ghroose.

## Imraaghyn

## Kianglaghyn magh

* ''The Deep Photographic Guide to the Constellations: Grus'' 
* Y Groose so-chriggaragh
Yn Mwaagh (co-hollys rollageagh)

She co-hollys rollageagh beggan çheu yiass veih'n veanchiarkyl niauoilagh 'sy speyr yiass eh **yn Mwaagh** (ny **Lepus** 'syn ennym Ladjynagh echey). T'eh soit jeeragh yiass veih'n Çhelgeyr Mooar as, keayrtyn, t'eh er ny haishbyney myr mwaagh as y Shelgeyr Mooar as ny moddee helg echey geiyrt er.

Ga nagh vel y mwaagh shassoo er son karacteyr erbee 'syn eayn-skeealleydaght Ghreagagh, v'eh coontit mastey ny 48 co-hollys rollageagh va listit lesh y rollageydyr Greagagh Ptolemy 'sy nah eash as t'eh foast coontit mastey ny 88 co-hollys rollageagh noa-emshiragh.

## Imraaghyn

## Kianglaghyn magh

* ''The Deep Photographic Guide to the Constellations: Lepus'' 
* ''Star Tales'' lesh Ian Ridpath – Lepus
Co-hollyssyn rollageagh enmyssit lesh yn URE

'Sy rollageydys co-emshiragh, ta 88 co-hollys rollageagh enmyssit lesh yn Unnaneys Rollageydagh Eddyrashoonagh (URE). She ard jeh'n speyr ta çhemmit lesh arcyn kiart-irree as jee-chleayney eh dagh co-hollys rollageagh, as t'ad ry-cheilley coodaghey y slane sfeyr niauoilagh. Va ny joaraghyn oc doltit dy h-oikoil lesh yn Unnaneys Rollageydagh Eddyrashoonagh 'sy vlein 1928 as soilshit magh 'sy vlein 1930.

Vunnee ny shenn Vesopotamee as, ny s'anmey, ny Shenn Ghreagee y chooid smoo jeh ny co-hollyssyn rollageagh 'sy speyr hwoaie ta ymmydit dy h-eddyrashoonagh jiu as she yn rollageydyr Raueagh-Egyptagh Ptolemy ren listal ad. Ny co-hollyssyn rollageagh ta soit er yn ecliptagh, t'ad enmyssit cassyn ny greiney. Tra hayrn ronseyderyn er kaart ny rollageyn 'sy speyr yiass, hreeal rollageyderyn Oarpagh co-hollyssyn rollageagh noa da'n ard shen, chammah's fir noa dy lhieeney stiagh ny baarnaghyn eddyr ny co-hollyssyn rollageagh tradishoonagh. Kyndagh rish y vun Raueagh as Oarpagh oc, ta ennym Ladjyn ec dagh co-hollys rollageagh, dyn bwooise da vel ny Gaeil hene gymmydey enmyn Gaelgagh. 'Sy vlein 1922, ren yn Unnaneys Rollageydagh Eddyrashoonagh doltey aagherridyn tree lettyr da ny 89 co-hollys rollageagh, t'eh shen da ny 88 co-hollys rollageagh noa-emshiragh as da Argo. Lurg shen, hayrn Eugène Joseph Delporte joaraghyn da dagh fer jeh ny co-hollyssyn rollageagh as coodaghey dagh ayrn 'sy speyr. Tra ta rollageyderyn gra dy vel red ny lhie ayns co-hollys rollageagh ennagh, t'ad meenaghey dy vel eh soit çheusthie jeh ny joaraghyn enmyssit shen.

## Shennaghys

Cha nel yn URE cur enney da co-hollyssyn rollageagh ennagh, agh t'ad ry-akin ayns kaartyn rollageagh as farraneyn-fys ny shinney. S'liklee dy nee Argo Navis y fer smoo ard-ghooagh, nane jeh ny co-hollyssyn rollageagh bunneydagh lesh Ptolemy. Ayns ny 1750yn, rheynn y rollageyder Frangagh Nicolas Louis de Lacaille eh ayns tree co-hollys rollageagh er-lheh: Jerrey ny Lhuingey, y Kiouyl, as ny Shiauill.

## Rolley

## Asteraghtyn

Ta patterynyn neu-oikoil eigsoylagh elley ayn liorish ny co-hollyssyn rollageagh. Ta ny patternyn shoh enmyssit "asteraghtyn." Ta fir jeu coontit myr ayrn jeh co-hollys rollageagh ny smoo as ta fir elley jeant ass rollageyn veih daa cho-hollys rollageagh çheualagh. Ta sampleyryn jeu goaill stiagh yn Arc Mooar/Arc y Twoaie 'sy Cheeaght; y Phash Hey 'sy Tideyr; Kerrin y Chabbyl Etlee 'sy Chabbyl Etlee as 'sy Ven Gheulit; as y Chrosh Oalsey 'sy Chiouyl as ayns ny Shiauill.

## Jeeagh er neesht
* Rollaghyn reddyn rollageydagh
* Co-hollyssyn rollageagh enmyssit lesh yn URE rere uillin stooalt
* Enmyn rollageyn 'sy Vible
* Rollaghyn rollageyn rere co-hollys rollageagh
* Kynney co-hollys rollageagh
* Kerroo-chiarkyl co-rollageyssagh

## Noteyn

## Imraaghyn

## Kianglaghyn magh
* The Constellations 1 – shennaghys co-hollyssyn rollageagh yn URE lesh Ian Ridpath 
* Ian Ridpath's Star Tales: Constellation Mythology and History – *Star Tales* lesh Ian Ridpath 
* VizieR – tashtlann joaraghyn ny co-hollyssyn rollageagh lesh Centre de données astronomiques de Strasbourg
Ard-reihys Vannin, 2021

Haghyr ard-reihyssyn ayns Mannin er 23 Mean Fouyir 2021. Va recortys jeant tra va jeih mraane reiht da'n Chiare as Feed, daa cheayrt ny smoo na ny queig mraane va reiht 'syn ard-reihys jerrinagh. Ren daa rheynn-reihys recortey cowrey imraagh elley tra ren ad reih daa haghter bwoirrin. Cha row kiare shirveishee reiltyssagh aa-reiht.

## Corys reihyssagh
Ta 24 olteynyn y Chiare as Feed reiht ayns daa rheynn-reihys yeig, daa oltey ec dagh rheynn-reihys. Ta ny reihyssyn bunnit er yl-vote neu-yn-astreeaghey ayns dagh rheynn-reihys as daa vote ec dagh reihder da'n daa hoiag.

Ta'n Ard-hirveishagh pointit lurg ard-reihys rere enmyssaght lesh y Chiare as Feed.

## Yeearreyderyn
Hass 65 yeearreyderyn 'syn ard-reihys da'n Chiare as Feed. Cha ren yn Ard-vinishter currymagh, Howard Quayle (OCF er son Medall) shassoo 'syn ard-reihys.

## Troaryn
Ren ny smoo na 85% jeh ny yeearreyderyn cur stiagh da'n Chiare as Feed gyn cochiangley partee. She Partee Obbraghys Vannin va'n partee smoo rere earroo ny OCFyn va reiht, ga nagh vel agh daa OCF veih'n phartee reiht. Ren y partee cur troor dy yeearreyderyn stiagh da'n Chiare as Feed, ren Partee Libraalagh Vannin cur kiare stiagh, as ren Partee Glass Vannin cur jees stiagh. She 2021 va'n chied reihys ren y Partee Glass cur yeearreyderyn stiagh 'sy reihys da'n Chiare as Feed; roish y vlein shoh cha ren ad agh cur stiagh yeearreyderyn ayns ny reihyssyn ynnydagh.

## Jeeagh er neesht
*Rolley olteynyn y Chiare as Feed, 2021–2026
*Rolley parteeyn politickagh ayns Mannin
*Politickaght Vannin

## Imraaghyn
Zoe Moore

She ben-aghteyr Germaanagh ee **Zoe Moore** (ruggit ayns Averil 1993 ayns Berleen, y Ghermaan).

## Beashnys

She inneen lesh ny stiureyderyn Elke Weber-Moore as Eoin Moore ee Moore. She aghteyr eh yn braar s'aa eck, Adrian Moore. Tra v'ee kiare bleeaney d'eash, chloie ee roish y çhamraig da'n chied cheayrt ayns fillym va stiurit lesh yn ayr eck, *Plus-Minus Null* (1997). Ny s'anmey, ren e moir stiurey ee 'sy fillym *[[Storno (fillym)|Storno]]* as stiur e ayr ee 'sy fillym *Pigs Will Fly* (y jees oc 'sy vlein 2002). Chammah's shen, va paart beg 'sy fillym *September* (2003) lesh Max Färberböck. Haink e kied ard-phaart 'sy fillym *[[Max Minsky und ich]]* (2007), chossyn j'ee Aundyr Meanyn Paitçhyn yn Elefant Bane. 'Sy vlein 2013, chloie ee yn karacteyr enmyssagh 'sy fillym shee-skeeal *[[Die kleine Meerjungfrau (fillym 2013)|Die kleine Meerjungfrau]]*. Chammah's shen, t'ee cloie dy mennick ayns straihyn kimmeeys lheid as Polizeiruf 110, Tatort, as Alarm für Cobra 11 – Die Autobahnpolizei, as ayns ny straihyn drama romansagh *[[Rosamunde Pilcher (straih hellveeish)|Rosamunde Pilcher]]* as *[[Inga Lindström]]* lesh *ZDF-Herzkino*. 

'Sy vlein 2013, ghow Moore jerrey rish e greinnaghey aghteyrys marish Teresa Harder as 'sy vlein 2014 ren ee greinnaghey marish William Esper ayns York Noa, ny Steatyn Unnaneysit. Cur rish y valley as y daunse straiddey, ren ee ynsaghey yn gitar as y pianney; er lesh y jantys eck, t'ee cloie soccer as markiagh.

## Imraaghyn

## Kianglaghyn magh

* 
* 
*  (marish galleree)
* Zoe Moore lesh castupload.com
Oana Gregory

She ben-aghteyr as craishteyder Romaanagh-Americaanagh ee **Oana Gregory** (ruggit myr **Oana Andreea Grigoruț** er 9 Jerrey Geuree 1996). Hie ee dys ny Steatyn Unnaneysit raad haink ee dy ve soit veih Jerrey Fouyir 2002 as, lurg shen, haink enney eddyrashoonagh kyndagh rish e paartyn ayns gientynyn Disney lhied as *[[Kickin' It]]*, *[[Lab Rats (straih hellveeish Americaanagh)|Lab Rats]]*, as *[[Crash & Bernstein]]*.

## Seihll aeg
Va Gregory ruggit lesh Dumitru as Mariana Grigoruț ayns Negrești-Oaș, balley beg ayns sheear hwoaie yn Romaan. Tra v'ee shey bleeaney d'eash, ren e lught-thie scughey dys ny Steatyn Unnaneysit as ad shirrey seihll ny share da'n slane lught-thie. Hie Oana dys y vun-scoill ayns Chicago.

## Imraaghyn

## Kianglaghyn magh

*
Helena Mattsson

She ben-aghteyr Soolynnagh ee **Helena Mattsson** (ruggit er 30 Mayrnt 1984). Ghow ee toshiaght rish e coorse ayns obbraghyn ardan Soolynnagh roish my ren ee scughey dys ny Steatyn Unnaneysit. Chloie ee 'sy fillym craueagh jantys far-skeealaght heanse *[[Species – The Awakening]]* 'sy vlein 2007 as, ny s'anmey, chloie ee ayns ny filmyn *[[You and I (fillym 2008)|You and I]]* (2008), *[[Surrogates]]* (2009), as *[[Guns, Girls and Gambling]]* (2012).

## Imraaghyn

## Kianglaghyn magh

*
Urszula Honek

She feelee as screeudeyr far-skeealaght Polynnagh ee **Urszula Honek** (ruggit 'sy vlein 1987). Va e kied çhaglym dy skeealyn giare, **', currit er y rolley foddey da [[Aundyr Booker Eddyrashoonagh]]  as er y rolley giare da [[Aundyr Warwick cour Mraane 'sy Çhyndaays]] 'sy vlein 2024.

==Beashnys==
Va Honek ruggit ayns [[Racławice]] faggys da [[Gorlice]] 'sy vlein 1987. T'ee beaghey ayns [[Kraków]].

==Coorse==
Ta Honek er ny cosney ram cohirraghyn feeleeaght ashoonagh Polynnagh, goaill stiagh Cohirrey Feeleeaght Rainer Maria Rilke 'sy vlein 2013. Ayns 2016, hoilshee ee e kied lioar feeleeaght **', va coontit mastey ny ny lioaraghyn jerrinagh ayns kione-chloie Aundyr Feeleeaght K.I. Gałczyński Orfeusz. Va e nah haglym feeleeaght 'sy vlein 2018, **', coontit mastey ny lioaryn jerrinagh 'sy chione-chloie lesh Aundyr Feeleeaght K.I. Gałczyński Orfeusz chammah, cur liorish e trass çhaglym feeleeaght, ''Zimowanie'', 'sy vlein 2021. Ta'n lioar ''Zimowanie'' cummal daanyn giare, goaill stiagh daaneyn un-linney. 

Ta çhaglym skeealyn giare Honek, **', jeant ass tree skeeal giare jeig ta cur sheese er ny h-anrahyn  ta tuittym er possan dy leih 'sy valley beg cheddin ayns sleityn Carpathia 'sy Pholynn. Ren sleih cowraghey prose y lioar my prose "feeleeagh". V'eh er ny hundaa dys y Vaarle lesh Kate Webster. Va'n çhyndaays Baarle currit er y rolley foddey da Aundyr Booker Eddyrashoonagh as er y rolley giare da Aundyr Warwick cour Mraane 'sy Çhyndaays 'sy vlein 2024.

## Lioaryn
* *Sporysz* (Wojewódzka Biblioteka Publiczna i Centrum Animacji Kultury, Poznań, 2015) .
* *Pod wezwaniem* (Wojewódzka Biblioteka Publiczna i Centrum Animacji Kultury, Poznań, 2018) .
* *Zimowanie* (Wojewódzka Biblioteka Publiczna i Centrum Animacji Kultury, Poznań, 2021) .
* *Białe noce* (Wydawnictwo Czarne, Wołowiec, 2020) .
* *Poltergeist* (Wydawnictwo Warstwy, Wrocław, 2024) ISBN 978-83-67186-89-6.

## Imraaghyn